open-index/open-wikipedia-markdown huggingface dataset:
ספריית אוניברסיטת קיימברידג'

250px|ממוזער|שמאל|חדר קריאה בספרייה
**ספריית אוניברסיטת קיימברידג**' (באנגלית: **Cambridge University Library**; בתוך האוניברסיטה נקראת **UL**) היא הספרייה האקדמית המרכזית והגדולה ביותר באוניברסיטת קיימברידג' ואחת משש ספריות ההפקדה של הממלכה המאוחדת. אל הספרייה מסונפות מנהלית למעלה משלושים ספריות מחלקתיות ופקולטתיות. בספרייה מעל 9 מיליון כותרים, כולל מפות ודפי תווים. הספרייה נוסדה במאה ה-15 ועברה למעונה הנוכחי ממערב ל ומרכז העיר קיימברידג' ב-1934.

## היסטוריה
הספרייה נוסדה בעשור השני של המאה ה-15 על מנת לאחסן את אוסף הספרים של האוניברסיטה, ששכן עד אז בתיבות. בסוף המאה ה-15 כלל האוסף למעלה מ-600 ספרים, אך פירוק המנזרים באנגליה בימי הנרי השמיני פגע בה קשות, כמו ברבות מהספריות הממלכה. מאמצי שיקום הספרייה יצאו לפועל ב-1574, בתמיכת הארכיבישוף מקנטרברי, ובסוף המאה ה-16 מנה אוספה למעלה מאלף ספרים.

ב-1632 יזם ג'ורג' וילרס, הדוכס הראשון מבקינגהם את אוסף הספרים בערבית ובשנת 1647 החל אוסף הספרים בעברית. ב-1664 ירשה הספרייה את אוספו העשיר של   שכללה 10,095 ספרים מודפסים, מהם כ-200 עותקי אינקונבולה; ו-186 כתבי יד, בהם כתב יד של ג'פרי צ'וסר וכתבי היד הנחשבים כמוקדמים ביותר בשפה הוולשית, מן המאה ה-9.

ב-1710 נכללה הספרייה בין תשע ספריות הפקדת חובה, שצוינו בחוק זכויות היוצרים הראשון. ב-1715 תרם ג'ורג' הראשון, מלך בריטניה לספריה את אוסף הספרייה המלכותית של בישוף קתדרלת אילי, שמנתה 30,000 ספרים ו-1,790 כתבי יד. בין השנים 1867–1886 כיהן כספרן הראשי של קיימברידג' הנרי ברדשו , שקידם אותה מבחינה מקצועית, אקדמית ומחקרית. בפרט אחראי בדרשו לקידום האוסף העברי, לאחר שגייס את החוקר היהודי שלמה שילר-סינשי לערוך קטלוג מקיף של האוסף. ממשיכיו  (ספרן ראשי בשנים 1889–1923) ו (1923–1949) המשיכו במגמה להפיכת הספרייה למרכז מידע אקדמי ומחקרי מוביל, תיעוד מקיף ושיטתי של הקטלוג. כן פעלו לכינוס ומחקר של מאות אלפי פריטי אוסף מהגניזה הקהירית, יחד עם שלמה זלמן שכטר וצ'ארלס טיילור. ב-1933 רכשה הספרייה עותק של תנ"ך גוטנברג. באותה עת, ובסיוע קרן רוקפלר הועברה הספרייה לבניין חדש בצידו המערבי של נהר קאם. ב-1972 הוקמה הרחבה נוספת לבניין. ב-2010 נוסדה  כמאגר דיגיטציה של אוספי הספרייה ומנגנוני גישה וחיפוש מידע.

## לקריאה נוספת
* שלמה קלמן (סטפן) רייף, **הגניזה מקהיר** - תולדות אוסף הגניזה באוניברסיטת קיימברידג', תרגמה מיכל לוין, הוצאת הקיבוץ המאוחד, ספריית הילל בן-חיים, 2021

## קישורים חיצוניים

* 

* ההיסטוריה של הספרייה

קטגוריה:אוניברסיטת קיימברידג'
קטגוריה:הממלכה המאוחדת: ספריות אקדמיות
הררי קדם

**הררי קדם** הוא ספר חידושים של הרב יוסף דוב סולובייציק על ענייני שבת ומועדי ישראל, שנכתב בידי תלמידו הרב מיכל שורקין.

## כתיבת הספר
הספר נכתב על ידי הרב [יחיאל] מיכל זלמן שורקין (כיום ר"מ בישיבת תורת משה), ששמע את שיעורי הרב סולובייצ'יק בישיבת רבינו יצחק אלחנן, את השיעורים נהג לשמוע בעמידה כדי לא להנות מהישיבה יוניברסיטי, על פי הוראתו של רבי משה פיינשטיין שאמר לו שמותר לו לשמוע את השיעורים בישיבה יוניברסיטי אבל לא להנות מהמוסד.

הספר יצא לראשונה בשנות התש"ס–התשס"ד, ובשנת התש"ע יצא בפעם השנייה במהדורה נרחבת.

## מבנה הספר
הספר מחולק לשלושה חלקים, חלק א ב על המועדים וחלק ג על שבת.

#### חלק א
על דיני ר"ה, יום כיפור, סוכות, חנוכה ופורים. כתוב על סדר השולחן ערוך.

#### חלק ב
על דיני פסח, ספירת העומר, שבועות ותשעה באב. כתוב על סדר השולחן ערוך.

החלק על פסח מחולק לשנים, חלק א על הלכות הפסח, כתוב על סדר הדפים של מסכת פסחים, חלק ב הערות על ההגדה של פסח על סדר ההגדה. וכן בסוף דיני תשעה באב יש דברים על הקינות.

#### חלק ג
על דיני שבת, כתוב על סדר הדפים של מסכת שבת.
קטגוריה:ספרי חידושים תורניים
קטגוריה:ספרי הרב יוסף דוב סולובייצ'יק
קטגוריה:ספרי הלכה: אחרונים
קטגוריה:ספרי הלכות שבת
כוחות בעלות הברית בצפון אירופה

**כוחות בעלות הברית בצפון אירופה** (באנגלית: **Allied Forces Northern Europe**) הידוע גם בראשי התיבות **AFNORTH**, היה פיקוד מרחבי של ברית נאט"ו אשר לאורך המלחמה הקרה היה אחראי על הגנת צפון אירופה מפני ברית ורשה.

## היסטוריה
הפיקוד הוקם ב-1952 במטרה לארגן את כל כוחות נאט"ו באזור במקרה של מלחמה כנגד ברית ורשה. הפיקוד חלש על שטחי דנמרק, נורווגיה וגרמניה עד האלבה. הפיקוד היה אחראי גם על הגנת הים הבלטי, ולפיכך כלל כוחות ימיים גדולים. מפקד הפיקוד היה תמיד אדמירל או גנרל בריטי, וסגנו היה תמיד אדמירל גרמני. מפקד כוחות האוויר של הפיקוד היה תמיד מחיל האוויר האמריקני, ומפקד כוחות הים היה בדרך כלל דני או נורווגי.

בשנת 2000 הוחלט לאחד את פיקוד כוחות בעלות הברית בצפון אירופה עם מטה בעלות הברית במרכז אירופה. ב-2004 מטה מרכז אירופה הפך לפיקוד הכוח המשותף בברונסום.

מטה כוחות בעלות הברית בצפון אירופה היה ממוקם בעיר קולסוס שבנורווגיה. המבנה משמש כיום את צבא נורווגיה.

## קישורים חיצוניים
* Unit History: AFNORTH Kolsas 

קטגוריה:המלחמה הקרה
קטגוריה:נאט"ו
אשר יצר אור

**אשר יצר אור** הוא פיוט של רבי אפרים מרגנסבורג מסוג "מאורה", כלומר מיועד להיאמר בברכת יוצר המאורות לפני החתימה. הפיוט נתקבל במנהג אשכנז המזרחי לשבת שנייה של חנוכה וכן לשבת פרשת בהעלתך.

הפיוט עוסק בהדלקת המנורה, ומדגיש את הפליאה על כך שבורא העולם, שברא את מקורות האור, ואיננו זקוק לאורה של המנורה, מצווה להדליק עבורו נרות. הפייטן רואה בציווי על הדלקת המנורה ביטוי לאהבת ה' כלפי עם ישראל. הפיוט מסיים בבקשה לגאולה.

## מבנה הפיוט
הפיוט נכתב במבנה הפיוט שני זיתים נכרתים של ר' שלמה אבן גבירול, שנאמר בשבת ראשונה של חנוכה.

בכל שורה שתי הצלעיות הראשונות מתחרזות זו בזו, ואילו הצלעית האחרונה חורזת בחרוז משותף לכל השורות באותו הבית. השורה האחרונה בכל הבתים לא חורזת בחרוז של אותו הבית, אלא כוללת שיבוץ מפסוק ומסתיימת בשם ה', ובכך היא יוצרת אפיפורה עם הרפרן שאחריה - "ומי יאיר, לך מאיר, ואתה נרי ה'".

הבית הראשון הוא במבנה שונה - קצר יותר, וכל השורות בו חורזות בחרוז של סופי הבתים.

בראשי השורות יש אקרוסטיכון אלפביתי, ולאחריו חתום שם המחבר - "אפרים ברבי יצחק".

הפיוט שקול באופן קרוב למשקל יתדות ותנועות: כל בית (שורה) מורכב מארבע יחידות של יתד ושתי תנועות, אך שוואים וחטפים נוספים בתוך היחידות הללו אינם נספרים.

## לקריאה נוספת
* גבריאל וסרמן, "Liturgical poems of Ḥanukka from Europe" (חלק א באנגלית וחלק ב בעברית), 2016 (דוקטורט). על אשר יצר בעמ' 315-324 בחלק א, והפיוט עצמו עם פירוש ושינויי נוסחאות מופיע בעמודים 286–289 בחלק ב. 

## קישורים חיצוניים

* 
* 

## הערות שוליים

קטגוריה:פיוטים לחנוכה
קטגוריה:פרשת בהעלותך
קטגוריה:חלקי יוצרות
קטגוריה:יצירות עם אקרוסטיכון
קטגוריה:שירת ימי הביניים
קטגוריה:פיוטי אפרים מרגנסבורג
דיוויזיית יוטלנד

**דיוויזיית יוטלנד** (בדנית: **Jyske Division**) הייתה דיוויזיית חיל רגלים ממוכן של הצבא המלכותי הדני. הדיוויזיה הוצבה ביוטלנד ופורקה ב-1996.

## היסטוריה
הדיוויזיה הוקמה ב-1 ביוני 1952 ושמה המקורי היה הדיוויזיה השלישית (3. Division). מטה הדיוויזיה היה בתחילה באבנרה. בשנותיה הראשונות הייתה לה בריגדה אחת של חיל רגלים ממוכן ועוד שתי בריגדות מילואים. ב-1961 שונה שם היחידה ל"פיקוד דיוויזיית יוטלנד" (Jyske Divisionskommando). ב-1975 הועברה מפקדת הדיוויזיה לפרדריסיה, ובמקביל תוגברו יחידות הדיוויזיה, ושתי בריגדות המילואים שלה קיבלו ציוד מלא והפכו לבריגדות מן המניין. כל בריגדה הורכבה משני רגימנטים של חיל רגלים ממוכן, רגימנט שריון, רגימנט תותחנים ופלוגת סיור מוטסת. ב-1981 אוחדו שלוש פלוגות הסיור המוטסות לרגימנט עצמאי. ב-1985 שונה שם הדיוויזיה לדיוויזיית יוטלנד.

משימתה העיקרית של הדיוויזיה הייתה למנוע מכוחות ברית ורשה, לנתק את הקשר היבשתי על חצי האי יוטלנד בין דנמרק ושאר מדינות נאט"ו. הדיוויזיה הייתה כפופה לכוחות בעלות הברית בצפון אירופה. בסוף שנת 1996, עקב סיום המלחמה הקרה, עבר הצבא הדני צמצום וקיצוץ. דיוויזיית יוטלנד פורקה, וחלק מיחידותיה שולבו במסגרת הדיוויזיה הדנית.

## קישורים חיצוניים
* הארכיון הלאומי הדני https://www.sa.dk/daisy/arkivskaber_detaljer?a=&b=&c=&d=&e=&f=&g=&h=&ngid=1238177&ngnid=&heid=&henid=&epid=&faid=&meid=&m2rid=&side=1&sort=1&dir=d&gsc=&int=&ep=&es=&ed= https://www.sa.dk/daisy/arkivskabers_arkivserier?a=&b=&c=&d=&e=&f=&g=&h=&ngid=1237563&ngnid=&heid=&henid=&epid=&faid=&meid=&m2rid=&side=&sort=&dir=&gsc=&int=&ep=&es=&ed=
* https://photos.google.com/share/AF1QipPiYvucbxiblR9wLIBAfvfY7QZSkUwvGz99zWa9VmHjrDg8mxCgHEQGjfOUAlUTyg?key=Z0xLb1AxRjNXTHNsTHN6UDVXVEN3Y29TQUVad0JR

קטגוריה:כוחות ההגנה של דנמרק: יחידות
קטגוריה:יוטלנד
יותם אבני (די ג'יי)

**יותם אבני** (באנגלית: **Yotam Avni**; נולד ב-31 בדצמבר 1987) הוא די ג'יי, עיתונאי, זמר היפ-הופ ומוזיקאי ישראלי. ידוע בעיקר בזכות אלבומי הראפ שהקליט בשפה העברית ובפעילות שלו בסצנת הטכנו שהקנתה לו הכרה בינלאומית.

## ביוגרפיה

אבני נולד בקריית אונו ב-31 בדצמבר 1987 לזוג עולים מרוסיה, עבר לתל אביב בגיל 18 לאחר שלא גויס לצה"ל מסיבות רפואיות בעקבות סיבוך של מחלת הנשיקה..

#### קריירה כתקליטן ויוצר מוזיקה אלקטרונית
בגיל 19 אבני החל לתקלט במועדונים בתל אביב, בעיקר בסוגה של טכנו והאוס. בשנת 2014 החל להפיק דרך קבע ליין שבועי שנקרא "AVADON" שהיה פעיל דרך קבע עד התפרצות מגפת הקורונה בישראל ב-2020.

כיוצר מוזיקה אלקטרונית התפרסם לראשונה ב-2010 בזכות גרסאות רמיקס לתקליטן הספרדי קיקו נאברו שזכו ל-4 מיליון צפיות באתר יוטיוב. בעקבות הצלחתה של גרסת הרימיקס באירופה החל לתקלט דרך קבע במועדונים באירופה ובדגש על גרמניה, בה התגורר במהלך שנת 2017. במהלך השנים התבקש להקליט מוזיקה מקורית עבור חברות תקליטים כמו  ו- ושיתף פעולה עם יוצרים כמו , , חיים לרוז,  ואסף אמדורסקי.

ב-2015 יצא ה-EP "This Is How" בחברת התקליטים 'אובום רקורד' של ג'וש וינק. ב-2016 הוציא את הסינגל "Tehilim" וזכה לסקירה ראשונה באתר פיצ'פורק. ב-2020 הוציא לראשונה אלבום בשם "Was Here" בחברת התקליטים קומפקט.

#### פרסומים ככתב ועיתונאי
ב-2011 החל בכתיבת המדור "החיים בלופ" שסיקר מוזיקה אלקטרונית עבור וואלה! NEWS. בשנת 2013 עבד בתור כתב עבור אתר Time Out תל אביב. בשנת 2014 החל לכתוב עבור "קול הקמפוס" בעיתון הארץ.

#### פרסום כזמר ראפ בישראל
במקביל לעיסוק במוזיקה אלקטרונית, יותם החל לעבוד על קטעי ראפ בשנת 2015 ולאחר מכן החל לשיר גם בתור זמר היפ-הופ. בשנת 2016 הוציא לראשונה אלבום היפ-הופ באורך מלא בשם "בחורות בגילנו" המתאר את הזווית של יותם על חיי הלילה בתל אביב בהתייחסות למערכות היחסים המזדמנות והשימוש בסמים שאורח החיים התל אביבי מזמן. בהמשך הוקלטו שלושה אלבומים נוספים ונערכו מספר הופעות חיות ברחבי הארץ. ב-2017 יצא האלבום "חרדת ביצוע" בהפקת זיו מטושקה, ב-2019 יצא האלבום "כסף לתרופות" בהפקת אורי שוחט וב-2021 יצא האלבום "גוגל טרנסלייט".

## חיים אישיים
בראיון בשנת 2020 חשף כי עבר אונס בגיל 10.

## דיסקוגרפיה
### אלבומים
* *Was Here*, 2020

### אלבומים בעברית
* 'גוגל טרנסלייט, 2021'
* 'כסף לתרופות, 2019'
* 'חרדת ביצוע, 2017'
* 'בחורות בגילנו, 2016'

### סינגלים
* It's Time EP, 2020
* Speiche 109, 2019
* Dead Israeli Soldiers in Goa, 2018
* Perlude do Dybbuk, 2018
* If You Still Want Me, 2017
* Mabruk EP, 2017
* Monad XXII, 2016
* Pentimento, 2016
* Tehillim, 2016
* This Is How EP, 2015
* UR Sleeping / Better Days, 2014
* A Song For Danny, 2013
* That's What The World Needs, 2012

## קישורים חיצוניים

* יותם אבני, סרטונים בערוץ היוטיוב
* יותם אבני באתר Spotify
* יותם אבני, באתר SoundCloud 
* יותם אבני, באתר Discogs 

## הערות שוליים

קטגוריה:מוזיקאים ישראלים
קטגוריה:ישראלים שנולדו ב-1987
הדיוויזיה הדנית

**הדיוויזיה הדנית** (בדנית: **Danske Division**) הייתה דיוויזיה של הצבא המלכותי הדני. הדיוויזיה פורקה ב-2019 ושולבה במסגרת הדיוויזיה הרב-לאומית צפון.

## היסטוריה
הדיוויזיה הוקמה ב-1 בינואר 1997 על בסיס דיוויזיית יוטלנד. במשך למעלה מעשר שנים, הדיוויזיה הדנית הייתה הדיוויזיה היחידה בצבא הדני, והיא ריכזה תחתיה את מרבית הכוחות הזמינים של הצבא הדני. היא הייתה מחולקת לשתי בריגדות (ה-1 וה-2). ב-2006, בעקבות הסכם בין שרי ההגנה של דנמרק וליטא, סופחה תחת פיקוד הדיוויזיה בריגדת חיל רגלים ממוכן של צבא ליטא. ב-2013 צורפו אליה גם בריגדה אסטונית ובריגדה לטבית.

ב-1 בינואר 2019 פורקה הדיוויזיה ושולבה במסגרת הדיוויזיה הרב-לאומית צפון הכוללת חיילים מדנמרק, אסטוניה ולטביה.

## קישורים חיצוניים
* הארכיון הלאומי הדני
* ארכיון משרד ההגנה הדני
* Danske hærordninger efter 2. Verdenskrig i nationalt og internationalt perspektiv. HOK, 2007.
קטגוריה:כוחות ההגנה של דנמרק: יחידות
נג'לא בודן רמדאן

**נג'לא בודן רמדאן** (בערבית: **نجلاء بودن رمضان**; נולדה ב-29 ביוני 1958) היא ראש ממשלת תוניסיה לשעבר, פרופסור לגאופיזיקה בהשכלתה. רמדאן היא האישה הראשונה בעולם הערבי שכיהנה בתפקיד ראש ממשלה. בעבר היא גם עבדה במשרד ההשכלה הגבוהה.
## ביוגרפיה
רמדאן נולדה בשנת 1958 בקירואן, תוניסיה. היא מהנדסת ופרופסור להשכלה גבוהה בבית הספר הלאומי להנדסה שבתוניס, המתמחה במדעי הגאולוגיה. בשנת 2011, היא מונתה למנכ"לית במשרד ההשכלה הגבוהה והמחקר המדעי. בשנת 2015 מילאה את תפקיד מנהלת הפרויקטים במשרדו של השר סלים שורה.

מאז ספטמבר 2016 היא מילאה את תפקיד ראש היחידה לניהול לפי מטרות ליישום פרויקט הרפורמה בהשכלה גבוהה במטרה לתמוך ביכולת התעסוקה של תעודות השכלה גבוהה, באותו משרד. ב-29 בספטמבר 2021 במהלך המשבר הפוליטי ביקש ממנה נשיא תוניסיה קייס סעיד להקים ממשלה ולאחר מכן להנהיג אותה. ב-11 באוקטובר היא הושבעה לתפקיד. ב-1 באוגוסט 2023 הנשיא קייס סעיד החליף אותה באחמד אל-חשאני, ובכך היא סיימה את תפקידה.

## קישורים חיצוניים

## הערות שוליים

קטגוריה:ראשי ממשלת תוניסיה
קטגוריה:ילידות 1958
קטגוריה:ילידי 1958
קטגוריה:תוניסאים שנולדו במאה ה-20
קטגוריה:נשים בראשות ממשלה
הסופר קאפ הרוסי בכדוריד נשים

**הסופר קאפ הרוסי ב[[כדוריד]] נשים** (ברוסית: **Суперкубок России по гандболу среди женщин**) הוא גביע שמשוחק בתחילת כל עונה בין אלופת רוסיה בעונה שעברה לזוכה בגביע הרוסי בעונה שעברה. אם האלופה ומחזיקת הגביע הם אותה קבוצה, אזי גמר הגביע ישוחק מול האלופה במשחק הסופר קאפ. הגביע נערך על ידי הפדרציה הרוסית לכדוריד ומורכב ממשחק אחד. הגביע שוחק לראשונה בשנת 2014. נותנת החסות של הטורניר הוא חברת ההימורים Olimp, לאחר שהחליפה את הרשת החברתית VKontakte, שהייתה הספונסר בשנים הראשונות.

## תקנון
מדי שנה מפותחות הצעות לטורניר, שאושרו על ידי הוועד הפועל של פדרציית הכדוריד הרוסית ומכילות את הרכב המשתתפות, המערך, תאריך ומקום התחרות, רשימות השופטים והמפקחים.

יש רק משחק אחד לסופר קאפ לפני שאחת הקבוצות תנצח. אם המועדונים מסיימים בשוויון, המנצחת נקבע לפי תוצאה של משחקון נוסף. המשחקון כולל שתי מחציות של חמש דקות כל אחת עם הפסקה של דקה. אם לאחר מכן התוצאה נשארת שווה, נקבעת הארכה שנייה נוספת, היא כוללת גם שתי מחציות של חמש דקות כל אחת עם הפסקה של דקה. לאחר מכן, אם המצב לא השתנה, מוענקת סדרה של זריקות עונשין משבעה מטרים.

## משחקי הסופר קאפ
אלופת רוסיה בעונה הקודמת מודגשים בכחול בהיר

## כמות זכיות

## קישורים חיצוניים
* 

## הערות שוליים

קטגוריה:הסופר קאפ הרוסי
קטגוריה:רוסיה: כדוריד נשים
הקורפוס הרב-לאומי צפון-מזרח

**הקורפוס הרב-לאומי צפון-מזרח** (באנגלית: **Multinational Corps Northeast**) הוא קורפוס רב-לאומי של נאט"ו אשר בסיסו נמצא בעיר שצ'צ'ין שבפולין.

## היסטוריה
בעקבות החלטתה של פולין להצטרף לנאט"ו ב-1997, נחתם הסכם בין שרי ההגנה של גרמניה, דנמרק ופולין על הקמת קורפוס משותף אשר בסיסו יהיה בשצ'צ'ין. כבסיס להקמת הקורפוס שימש פיקוד כוחות בעלות הברית במבואות הים הבלטי - פיקוד מרחבי משותף של דנמרק וגרמניה. ב-12 במרץ 1999 הצטרפה פולין לנאט"ו באופן רשמי, וב-18 בספטמבר של אותה שנה כבר נחנך מטה הקורפוס הרב-לאומי החדש. מטה הקורפוס בשצ'צ'ין הפך למטה היחיד של נאט"ו אשר ממוקם באחת ממדינות ברית ורשה לשעבר.

בהדרגה הפך הקורפוס, מיחידה פולנית-גרמנית-דנית, לקורפוס רב לאומי. החל משנת 2004 החלו עוד ועוד מדינות החברות בברית נאט"ו, לשלוח חיילים לקורפוס. בקורפוס ישנם נציגים גם משוודיה אשר אינה חברה בנאט"ו. בקורפוס ישנה מגמה בולטת של שילוב קצינים ומש"קים ממדינות מזרח אירופה. למרות זאת, הקורפוס אינו כפוף לנאט"ו באופן רשמי, אלא למטכ"לים של פולין, גרמניה ודנמרק. שלוש המדינות חולקות ביניהן את התפקידים הבכירים בקורפוס. כיום, מפקד הקורפוס הוא פולני, סגנו הוא דני, וראש מטהו הוא גרמני.

בין 2007–2015 השתתפו חיילי הקורפוס בלחימה באפגניסטן.

## מדינות החברות בקורפוס
לפי שנת הצטרפות:
* 1999 - , , 
* 2004 - , , 
* 2005 - , 
* 2006 - 
* 2008 - 
* 2009 - 
* 2012 - 
* 2013 - 
* 2014 - 
* 2015 - , , , , 
* 2016 - , , , , 

## קישורים חיצוניים

* 
* Official website of Multinational Corps Northeast
* Reuters, NATO Strengthens Forces in Eastern Europe Against Russian Risk, February 5, 2015.
* Multinational Corps Northeast on Facebook
* MNC NE on twitter
* MNC NE on flickr
* Official profile HQ MNC NE on YouTube

קטגוריה:נאט"ו
קטגוריה:בונדסוור
קטגוריה:כוחות ההגנה של דנמרק
קטגוריה:פולין: צבא וביטחון
קטגוריה:גייסות
דינה כהנא גלר

**דינה כהנא גלר** (נולדה בשנת 1948) היא אמנית הדפס, פסלת ואמנית ישראלית. פסלה המפורסם "מעיין" ברחוב קרליבך 1. בין השנים 2005–2013 שימשה אוצרת בגלריה של המחלקה לעיצוב קרמי וזכוכית בבצלאל. בשנת 1999, זכתה בפרס משרד התרבות והספורט בקרמיקה.

## ביוגרפיה
דינה כהנא גלר נולדה בקיבוץ להבות הבשן בשנת 1948. בשנת 1969 כשדינה הייתה בת 21, היא החלה ללמוד במחלקה לאומנות בבצלאל אקדמיה לאמנות ועיצוב בירושלים.

בשנת 1973, דינה הכינה את הפסל הראשון שלה ובשנת 1976, החלה ללמוד במחלקה לעיצוב קרמי זכוכית באותה המכללה.

בין השנים 1985–1990, התעסקה בפיסול עץ וקרמי זכוכית והחלה לעסוק במוטיב של עמודים ובשנים 1990–1993, פיסלה למען העיר תל אביב.

בשנים האחרונות עוסקת בהדפס בסדנת ההדפס בירושלים.

[ממוזער|שמאל|"מעיין", רחוב קרליבך 1, [תל אביב-יפו]]

## קישורים חיצוניים

## הערות שוליים

קטגוריה:אמניות ישראליות
קטגוריה:פסלות ישראליות
קטגוריה:להבות הבשן: אישים
קטגוריה:ישראליות שנולדו ב-1948
קטגוריה:ישראלים שנולדו ב-1948
הסופר קאפ הרוסי בכדורסל נשים

**הסופר קאפ הרוסי בכדורסל נשים** (רשמית: הסופרקאפ של התאחדות הכדורסל הרוסית; **Суперку́бок РФБ**) היא תחרות כדורסל בקרב קבוצות נשים, המורכבת ממשחק אחד, בו משחקת אלופת רוסיה וזוכה הגביע הרוסי מהעונה החולפת.

## היסטוריה
המשחק הראשון התקיים ב־24 בפברואר 2021 בהיכל הספורט של UGMK בוורחנאיה פישמה שבמחוז סברדלובסק, באזור הרי אורל. במשחק זה ניצחה אוגמ"ק יקטרינבורג (אלופת רוסיה 2019/2020) את נאדז'דה אורנבורג (מנצחת גביע רוסיה 2020/2021) בתוצאה 93:68. הגביע הוענק לזוכה על ידי נשיא התאחדות הכדורסל הרוסית אנדריי קירילנקו.

## זוכות

## קישורים חיצוניים
* 

## הערות שוליים

קטגוריה:כדורסל נשים
קטגוריה:תחרויות כדורסל ברוסיה
קטגוריה:הסופר קאפ הרוסי
פליקס יוד

**פליקס יוד** (בגרמנית: **Felix Jud**; 7 במרץ 1899 – 27 באוגוסט 1985) היה פעיל פוליטי בתנועת ההתנגדות הוורד הלבן ובעל חנות ספרים גרמני.

## ביוגרפיה
יוד נולד בווילהלמסטאל.

הוא עבד בחנות הספרים "פרומאנשה", בעיר ינה אך פוטר בשל חוסר דייקנות. בסופו של דבר הוא מצא עבודה נוספת בחנות ספרים בהמבורג, לשם עבר ועבד משנת 1919.

בשנת 1923 פתח (עם עמיתה ארנה קראכט, שנשארה שם עד 1932) חנות ספרים, "Hamburger Bücherstube" (חנות הספרים של המבורג), בקולונדה 104 בקרבת בניין העירייה.

בשנת 1938 נישא לאליזבת טודה. נולדו להם שלושה ילדים, שתי בנות – קארן (ילידת 1939), ברברה (ילידת 1941) ובן מייקל (יליד 1943).
200px|ממוזער|שמאל|חנות הספרים בנוייר וול 13
### פעילות אנטי נאצית
חנות הספרים של יוד ביססה את עצמה כפיסת היסטוריה חשובה בעיר. קהל לקוחות החנות היה מגוון. במהלך מלחמת העולם השנייה, פליקס יוד, על אף שלא היה יהודי, קיבל הוראה לשנות את שם משפחתו מכיוון שגרם לרבים לחשוב שהוא יהודי. יוד הצטייד במסמכים הרלוונטיים שהוכיחו את מוצאו הארי. בחלון הראווה של החנות תלה שלט ובו נכתב: "פטרוזיליה נשארת פטרוזיליה" ותחתיה הדביק קטע מתוך ביטאון המפלגה הנאצית הדר שטירמר: "יוד נשאר יוד" על משקל "יהודי נשאר יהודי". מכריו הזהירו אותו כי הרשויות עלולות לפגוע בו אך הוא סירב להיכנע.

בעקבות החלת חוק עירוני שחייב בעלי עסקים להציב את תמונתו של אדולף היטלר בחלון הראווה, הציב יוד לצד תמונת הפיהרר את ספרו של ריכרד כץ "יצים בהירים עם אנשים אפורים". ספרו של כץ שנמלט לחו"ל עם עליית הנאצים לשלטון, לא היה בין הספרים האסורים.

יוד גם סייע לפעיל קומוניסטי יהודי בשם היילבוט להגר. הוא השיג להיילבוט ויזה. לא ידוע כיצד השיג יוד להיילבוט שהיה אסיר פוליטי משוחרר את הוויזה.

יוד מכר ספרות אסורה בחנות שלו והיה פעיל בתנועת הוורד הלבן. חנותו הפכה למקום מפגש של פעילי הארגון.

ב-18 בדצמבר 1943, נעצר יוד ונכלא בכלא ששכן ברובע פולסביטל בהמבורג. מאוחר יותר, ב-1 ביוני 1944, הועבר למחנה הריכוז נוינגמה. בנוינגמה נשלח יוד לעבודות חפירה. עבודות אלה היו בבחינת גזר דין מוות. מכרים שעבדו במשרדי המחנה דאגו להעבירו למשרד, שם הייתה העבודה קלה יותר. אחד מפעילי הוורד הלבן שהגיע מאוחר יותר למחנה, שובץ לעבודה במשתלת המחנה, הודות להתערבותו של יוד. ב-13 ביולי הוחזר יוד לכלא בפולסביטל יחד עם פעילים נוספים, קרל לודוויג שניידר וגרד שפיצברד שהיה בנוסף להיותו אחד מפעילי תנועת ההתנגדות הוורד הלבן, אחד מקבוצת נערי הסווינג. ייתכן כי הם הוחזרו לכלא על מנת להמשיך בהליכים המשפטיים נגדם. ההליכים נגדו ונגד שאר האסירים הפוליטיים שנכלאו עימו, היו קצרים. ב-18 באפריל 1944, הובא למשפט עם פעיל נוסף בתנועת הוורד הלבן, טורסטן מילר שהיה אחד מנערי הסווינג ולימים עיתונאי. על יוד נגזרו ארבע שנות מאסר.

### לאחר המלחמה
לאחר שהובסה גרמניה, פתח יוד מחדש את חנות הספרים שלו, תחילה ברחוב נוייר וול 39 משם הוא עבר מכיוון שבעל הבית רצה להשתמש בחלל החנות באופן אחר. לאחר מכן בביתו עזר, בהוצאה מחדש של כתב העת "Hamburger Abendblatt" בעזרת חברו, לימים המו"ל אקסל שפרינגר. לבסוף, הוא פתח מחדש את חנותו בנוייר וול 13, שם נמצאת החנות כיום.

ב-25 באוגוסט 1985 מת יוד בגיל 86. ברובע המבורג-נויאלרמוהה יש רחוב, "פליקס יוד רינג" הקרוי על שמו.

## לקריאה נוספת
* ינינה אלטמן, **הוורד הלבן: סטודנטים ואנשי רוח בגרמניה לפני ואחרי עלייתו של היטלר לשלטון**, תל אביב, הוצאת פרדס, 2007.

## קישורים חיצוניים

## הערות שוליים

קטגוריה:מוכרי ספרים
קטגוריה:הוורד הלבן
קטגוריה:מורשעים בדין בגרמניה הנאצית
קטגוריה:גרמנים שנולדו ב-1899
קטגוריה:גרמנים שנפטרו ב-1985
טונקו מחמוד איסקנדר, סולטאן ג'והור

**אל-מתוקל עלי אללה סולטאן איסקנדר אל-האג' אבני אל-מרחום סולטאן אסמאעיל** (בג'אווי: **المتوكل على الله سلطان إسكندر الحاج إبن المرحوم سلطان إسماعيل الخالدي**, באנגלית: **Al-Mutawakkil Alallah Sultan Iskandar Al-Haj ibni Almarhum Sultan Ismail**; 8 באפריל 1932 – 22 בינואר 2010) היה סולטאן ג'והור ה-24 וסולטאן "ג'והור המודרנית" הרביעי בשנים 1981–2010. בין השנים 1984–1989 כיהן בתור היאנג די-פרטואן אגונג של מלזיה. איסקנדר נודע בכינוי "הסומך על האל" (**المتوكل على الله**).

טונקו מחמוד איסקנדר נולד בג'והור באהרו ב-1932, בנו של אסמאעיל, נסיך הכתר של ג'והור, בתקופת שלטון סבו, אבראהים, סולטאן ג'והור. במות אביו, הסולטאן אסמאעיל, ירש איסקנדר את כתר הסולטנות של ג'והור ובדומה לסבו, נטייתו לפעולה עצמאית הובילה מספר פעמים למתיחות מול הממשל הפדרלי של מלזיה. במהלך שנותיו נישאו ילדיו לבני משפחות האצולה של שאר המדינות והטריטוריות הפדרליות של מלזיה בכדי לחזק קשרים דיפלומטיים פנימיים. שיא המתיחות בין הסולטאן והממשל הפדרלי הגיע במהלך כהונתו בתור היאנג די-פרטואן אגונג, בין השנים 1984 ל-1989.

לאורך שנותיו הוכיח הסולטאן כי הוא בעל עניין רב בטובתם של אנשיו וקידם תשתיות מטעם הונו. במהלך שלטונו היה אהוד בעיקר בידי המלאים והאורנג אסליס (קבוצות אתניות) באנשיו. איסקנדר נודע במזג חם ומתוח אשר לעיתים הוביל אותו להתפרץ בציבור על אנשי חצרו ואחת, "משבר גומז" אשר סבב אותו ב-1992 הוביל לביטול החסינות המשפטית שלו ושל בני משפחת המלוכה. איסקנדר קרא למשמר משמעת מחמיר, וניסה לחזק את עמדתו הפוליטית כך שקולו יחשב כבעל השפעה בקבלת ההחלטות הפדרליות על אף האופי הסמלי של תפקידו. בשנותיו האחרונות התמתן באופיו לפי דברי מקורבים.

קודם לירושת הכתר, עת היה לנסיך, נהג איסקנדר להיקרא בשמו הפרטי: "מחמוד" או בשמו המלא "מחמוד איסקנדר". עם ירושת הכתר נודע בעיקר בשם איסקנדר. בשנת 2010 נפטר וירש אותו בנו, אבראהים אסמאעיל, סולטאן ג'והור.

## קישורים חיצוניים

* טונקו מחמוד איסקנדר, סולטאן ג'והור, Geni
* סולטאן ג'והור, באתר וול סטריט ג'ורנל

קטגוריה:פוליטיקאים מלזים
קטגוריה:קיסרים
קטגוריה:מלזיה: פוליטיקה
קטגוריה:ילידי 1932
קטגוריה:נפטרים ב-2010
פרס הווידאו קליפים של MTV לשיר הקיץ

**פרס הווידאו קליפים של MTV לשיר הקיץ** (באנגלית: **MTV Video Music Award for Song of Summer**) הוא אחד מהפרסים המרכזיים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2013. הזכייה הראשונה בפרס הייתה של ואן דיירקשן עם השיר "Best Song Ever".

השיר האחרון שזכה בפרס הוא "Just Keep Watching" של טייט מקריי.

## זכיות ומועמדויות

## שיאני זכיות ומועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
שיר קיץ
ולדימיר גומלסקי

**ולדימיר אלכסנדרוביץ' גומלסקי** (ברוסית: **Владимир Александрович Гомельский**; נולד ב-20 באוקטובר 1953, לנינגרד) הוא כדורסלן עבר, פרשן, עיתונאי וסופר רוסי.

## קריירת כדורסל
גומלסקי בילה את כל הקריירה שלו בכדורסל במדי צסק"א. בשנת 1975, הוא זכה בתואר אמן ספורט מהמעמד הבינלאומי של ברית המועצות. עם צסק"א, זכה ארבע פעמים בליגת העל של ברית המועצות, וגם זכה בגביע ברית המועצות.

לאחר שסיים את קריירת המשחק, עבד כמאמן כדורסל ונבחר כמאמן כבוד של רוסיה הסובייטית בשנת 1986.

## חיים אישיים
גומלסקי הוא בנו של מאמן הכדורסל הבולט אלכסנדר גומלסקי ואחיינו של יבגני גומלסקי. מאז 1989 הוא משמש כפרשן ספורט.

## קישורים חיצוניים

* ביוגרפיה 

## הערות שוליים

קטגוריה:כדורסלנים סובייטים
קטגוריה:פרשני ספורט
קטגוריה:מנחי טלוויזיה רוסים
קטגוריה:יהודים רוסים
קטגוריה:מאמני כדורסל רוסים
קטגוריה:כדורסלני צסק"א מוסקבה
קטגוריה:רוסים שנולדו ב-1953
שאנדור קוראני

[שמאל|ממוזער|260x260 פיקסלים|לוח זיכרון של '''שאנדור קוראני''' במעונו פעם (ברובע 5, [רחוב ואצי 42)]]
הברון מטולצ'בה **שאנדור קוראני** (בהונגרית: Báró tolcsvai **Korányi Sándor**; 18 ביוני 1866, פשט – 12 באפריל 1944, בודפשט) היה רופא יהודי-הונגרי פרופסור באוניברסיטה, חבר האקדמיה ההונגרית למדעים, בנו של פרידייש קוראני, שהיה פרופסור לרפואה פנימית. גם שאנדור קוראני, כאביו, היה חבר הבית העליון של הפרלמנט ההונגרי.

## ביוגרפיה
שאנדור קוראני למד בבודפשט, שהה בחו"ל זמן רב בכמה הזדמנויות, שם עסק במיוחד בתורת החיים ובבדיקות פתולוגיות. במשך שנה היה מורה מחליף ולימד פיזיולוגיה באקדמיה הווטרינרית. בשנת 1893 התקבל כמרצה בכיר לנוירולוגיה באוניברסיטה, בשנת 1895 מונה לתפקיד פרופסור במחלקה מספר 1 לרפואה פנימית, ולאחר מכן הפך לרופא נוירולוג בבית החולים לילדים שטפניה. משנת 1927 ייצג את קהילת הרפואה ההונגרית כחבר בבית העליון. בשנת 1930 הוענק לו "שרשרת קורווין ההונגרית". (שרשרת קורווין ההונגרית היא פרס המדינה ההונגרית הגדול ביותר אחרי "מסדר סטפן הקדוש", שניתן להעניק לאנשים שתרמו תרומה מיוחדת לשיפור החשיבה, המדע והתרבות הציבורית בהונגריה).

## כמומחה
קוראני פרסם בכתבי עת מקומיים וזרים רבים. הוא חיבר ספרי לימוד בנושאי:
* אבחון אופייני של מערכת העצבים המרכזית
* יסודות הנוירולוגיה;

הוא היה מחבר שותף ב:
* מדריך לרפואה פנימית, בעריכת בוקאי, קטלי וקוראני

חבר מערכת ב:
* הארכיון הרפואי ההונגרי
* השבועון הרפואי
* הלקסיקון הגדול של פאלאס

## עבודותיו העיקריות
* בדיקות על תפקוד מערכת השתן בתנאים רגילים וחריגים (1894)
* Beiträge zur Theorie und Therapie der Niereninsuffizienz (Berliner klinische Wochenschrift, 1899)
* Die wissenschaftlichen Grundlagen der Kryoskopie in ihrer klinischen Anwendung (Berlin, 1904)
* Physikalische Chemie und Medizin (Richter P. F. társszerzővel, I–II. Leipzig, 1907–08)
* הרצאות ברפואה (1911)
* טיפול בלוקמיה באמצעות בנזן (Orv. Hetit. 1912)
* Functionelle Pathologie und Therapie der Nierenkrankheiten (Berlin, 1929)
* פיזיולוגיה ומדעי הרפואה (חינוך רפואי, 1932)
* על הזדקנות (הכשרה רפואית, 1937).

## חברות
קוראני הוא בעל דוקטורט מאוניברסיטת ליון, אוניברסיטת וורוצלב, אוניברסיטת סגד ואוניברסיטת פץ', חבר כבוד באקדמיה הגרמנית למדעי הטבע לאופולדינה. משנת 1935 היה חבר כבוד באקדמיה ההונגרית למדעים, ומשנת 1937 היה חבר דירקטוריון בה.

## לקריאה נוספת

* Bokor József (szerk.). Korányi (2.), A Pallas nagy lexikona. Arcanum: FolioNET (1893–1897, 1998.). 
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. 968–969. o.


## קישורים חיצוניים

* היסטוריה רפואית: קוראני
* OGYK
* 

קטגוריה:רופאים יהודים הונגרים
קטגוריה:אצולה יהודית הונגרית
קטגוריה:בוגרי אוניברסיטת אטווש לוראנד בודפשט
קטגוריה:ברונים יהודים-הונגרים
קטגוריה:חברי הבית העליון ההונגרי
קטגוריה:יהודים חברי האקדמיה ההונגרית למדעים
קטגוריה:בודפשט: אישים
קטגוריה:הונגרים שנולדו ב-1866
קטגוריה:הונגרים שנפטרו ב-1944
איסור כריתת ברית עם עובדי עבודה זרה

**איסור כריתת ברית עם עובדי עבודה זרה** הוא איסור הלכתי מהתורה לכרות ברית עם עובדי עבודה זרה, כדי שלא ימשכו את עם ישראל אחריהם.

## מקור האיסור
שלוש פעמים נאמר בתורה לבני ישראל שמתי שהם נכנסים לארץ ישראל שאסור לכרות ברית עם שבעת העממין.

## דיני המצווה
שאם בני ישראל לא הצליחו לכבוש את אחד מערי שבעת עממין אז אסור לכרות אתם ברית שלום, וכן אם נענו לקריאת שלום והסכימו לחיות תחת ישראל צריך להתנות אתם שלא יעבדו עבודה זרה וכן לשמור את שבע מצוות בני נוח, אומנם ברמב"ן שהיות ולפני שכורתים אתם ברית הם חייבים להבטיח שהם יעבדו את עם ישראל ויתנו להם מס, אז לא חייבים להתנות אתם מפורש שלא לעבוד עבודה זרה אלא מספיק לומר להם שהם עבדים ובהמשך לחייב אותם לא לעבוד עבודה זרה.

## שאר האומות
בתורה האיסור נאמר לגבי שבעת העממים ונחלקו הראשונים מה הדין לגבי שאר האומות העובדות עבודה זרה.

#### שיטת הרמב"ם והחינוך
שיטת הרמב"ם והחינוך שאפילו שהאיסור נאמר בתורה רק לגבי שבעת העממים זה כולל בתוכו גם את שאר האומות, שאסור לכרות להם ברית אלא אם מקבלים עליהם לא לעבוד עבודה זרה ולשמור שבע מצוות בני נוח, הרב אליהו מזרחי מסביר את מקורו של הרמב"ם שאפילו שבתורה האיסור נאמר רק לגבי שבע האומות, בכל זאת הרי בתורה נאמר שלפני שעושים מלחמה עם אחד האומות יש לקרוא לו לשלום ושהוא מתחייב להשתעבד תחתנו אם כן זה וודאי כולל שחייב לקבל על עצמו לא לעבוד עבודה זרה, והרדב"ז מסביר שהרי בתורה נאמר הטעם שאסור לכרות ברית עם שבעת העממין זה מחשש שמא ימשכו את בני ישראל לעבודה זרה, אם כן זה שייך גם בשאר אומות שעם ישראל כובש, שהרי הם גרים בתוכם אם כן יש לחשוש את אותו הדבר לגבי שאר האומות שנכבוש אותם.

#### שיטת הרמב"ן והראב"ד
הרמב"ן והראב"ד סוברים שכל האיסור הוא דווקא לגבי שבעת האומות, אבל לגבי שאר אומות אין שום איסור לכבוש אותם ולכרות עמם ברית אפילו אם לא מקבלים עליהם שלא לעבוד עבודה זרה, שהרי בתורה נאמר האיסור רק לגבי שבעת עממין ולא לגבי שאר האומות, ומסביר הרדב"ז שהם הבינו שכל האיסור הוא דווקא לגבי שבעת העממים שהרי רק איתם אנו גרים ביחד אבל שאר האומות שמחוץ לארץ ישראל אין אנו גרים איתם ולכן אין בעיה שהם יעבדו עבודה זרה. והתוספות אומר שהסיבה שהאיסור דווקא בשבעת העממים זה בגלל שהם הכי דבוקים בעבודה זרה, במקום אחר אומר טעם אחר, שכל טעם האיסור זה כדי שנכבוש את כל ארץ ישראל ולא נכרות אתם ברית שלא להרוג אותם והם יישארו בארץ.

## השתתפות באו"ם
לדברי הרב יוסף דוב סולובייציק - לפי שיטת הרמב"ם והחינוך אסור למדינת ישראל להשתתף באו"ם שהרי זו כריתת ברית עם עובדי עבודה זרה.

## לקריאה נוספת
* הרב שלמה גורן, **ספר תורת המדינה**, עמודים 81-88.
* הרב יגאל אריאל, **ברית עם צור**, תחומין ד (תשמ"ג), עמודים 267 - 276.

## קישורים חיצוניים
*לא תכרות להם ברית, מיקרופדיה תלמודית, אתר ויקישיבה.

## הערות שוליים

קטגוריה:הלכה
Heil Honey I'm Home!

**** היא קומדיית מצבים בריטית שעלתה לשידור ב-1990 ובוטלה אחרי פרק אחד בלבד. הסדרה עסקה באדולף היטלר ואווה בראון, החיים בשכנות עם זוג יהודים בברלין של שנת 1938. הסדרה שאבה השראה מקומדיות המצבים האמריקאיות של אמצע המאה ה-20, ובתחילתה מופיעה כתובית מפוברקת על כך שמדובר בסדרה אבודה שהופקה בארצות הברית ונשכחה עם השנים. מיד עם שידורה גררה הסדרה ביקורת רבה, ואף זכתה לכינוי "קומדיית המצבים הכי חסרת טעם בכל הזמנים".

## עלילת הפרק היחיד ששודר
עלילת הפרק הראשון, שבדיעבד התברר גם כפרק הסיום, מתרחשת בברלין ב-1938, בה מתגוררים אדולף היטלר ואווה בראון, בסמוך לזוג יהודי, ארני ורוזה גולדנשטיין. להיטלר ולבראון יש מעט מן המשותף עם עמיתיהם ההיסטוריים, ומתנהגים יותר כמו הבעל והאישה הסטריאוטיפיים מהסיטקומים האמריקאיים. היטלר, למשל, מופיע בסוודר גולף ועניבה - ביגוד שאפיין הרבה מהגברים שהופיעו בסיטקומים השונים. שכניהם מתוארים כדמויות נדושות באופן דומה, כאשר ארני מעיר הערות מזלזלות תכופות על חמותו ובשלב מסוים אף מבצע הצדעה רומית בלעג. ברוח זו, השחקנים זוכים למחיאות כפיים בכל פעם שהם מגיעים לסט, ובמחווה ל"לוסי אהובתי", מדברים באנגלית במבטא ניו יורקי.

היטלר ובראון מתכוננים לביקורו של ראש ממשלת בריטניה, נוויל צ'מברלין, בביתם. היות שהיטלר לא רוצה ששכניו יפריעו לביקור, הוא מורה לבראון לשמור את על כך בסוד אך היא לא מצליחה לעשות זאת ומספרת לרוזה גולדנשטיין. הגולדנשטיינים מגיעים לבית של היטלר ובראון, במטרה לשדך לצ'מברלין את אחייניתם רות. היטלר, שמנסה לסלק את הגולדנשטיינים מביתו, משכר אותם אך הם לא עוזבים. הפרק מסתיים כשצ'מברלין, בראון וארני גולדנשטיין רוקדים מסביב לסלון, בזמן שהיטלר מחביא את הסכם "שלום בדורנו" במקרר.

## ביקורות וביטול הסדרה
אחרי שידור הפרק הראשון, החלו להגיע תגובות נזעמות על הטעם הרע של התוכנית. חיים פינר, יו"ר ועד שליחי הקהילות, תקף את הסדרה ואמר כי "אנחנו מתנגדים בתוקף לטריוויאליזציה של מלחמת העולם השנייה, היטלר או השואה, וזוהי ללא ספק טריוויאליזציה. הסדרה היא חסרת טעם ופוגענית". חלק מהמבקרים טענו שהסדרה נכשלה כקומדיה, משום שחרגה בגסות מגבולות האירוניה.

בעקבות הביקורות הוחלט על ביטול הסדרה באופן מיידי. בשבעת הפרקים שצולמו ולא עלו לשידור, היו אמורים להשתתף גם דמותיהם של הרמן גרינג, יוסיף סטלין וריינהרד היידריך. שאר הפרקים שהוזמנו על ידי הרשת לא השלימו את צילומיהם. פרק הפיילוט לא שודר שוב בטלוויזיה, אך כיום ניתן למצוא אותו וחלקים מפרקים נוספים באתרי אינטרנט שונים. גם שנים אחרי שידורה, נחשבת הסדרה לאחת מנקודות השפל של הטלוויזיה הבריטית מאז ומעולם.

## קישורים חיצוניים

* 
* 

## הערות שוליים

קטגוריה:קומדיות מצבים בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:תוכניות טלוויזיה שמתרחשות בברלין
קטגוריה:אדולף היטלר בתרבות
Coming Home (שיר של קית' אורבן)

"**Coming Home**" הוא סינגל של אמן מוזיקת הקאנטרי האוסטרלי, קית' אורבן, בשיתוף פעולה עם הזמרת האמריקאית, ג'וליה מייקלס, שיצא ב-21 במרץ 2018 כסינגל שני מתוך האלבום *Graffiti U* של אורבן. הסינגל נכתב על ידי קית' אורבן, ג'יי. אר. רותם, ג'וליה מייקלס, ניקול גליון ומרל האגרד, והופק על ידי קית' אורבן וג'יי. אר. רותם. בשיר נמצאת דגימה מהסינגל "Mama Tried" של מרל האגרד ודה סטריינגס.

נכון לספטמבר 2021, הווידאו קליפ הושמע למעלה מ-44 מיליון פעמים בספוטיפיי.

## ביקורת
בילי דוקס, מ-*Taste of Country*, אמר שהשיר הוא "שיר המיועד לדור הבא של חובבי מוזיקת הקאנטרי".

## וידאו קליפ
הווידאו קליפ של הסינגל, שבוים על ידי אנדי היינס, יצא לראשונה בערוץ היוטיוב של קית' אורבן ב-31 במאי 2018. הווידאו קליפ, שצולם בלוס אנג'לס, קליפורניה, נצפה למעלה מ-15 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי קית' אורבן
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקול גליון
קטגוריה:שירים שהופקו על ידי ג'יי. אר. רותם
קטגוריה:שירים על חזרה הביתה
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
טורסטן מילר

**טורסטן מילר** (בגרמנית: **Thorsten Müller**; 29 ביולי 1927 – 21 בנובמבר 1991) היה חבר בתנועת ההתנגדות לנאצים, הוורד הלבן, חבר בקבוצת נערי הסווינג ועיתונאי גרמני.

## ביוגרפיה
בגיל 14 גורש מילר מבית הספר בגלל התנהגות שאינה הולמת.

מילר היה חבר בקבוצת נערי הסווינג בהמבורג והשתייך לחברי תנועת ההתנגדות הוורד הלבן בעיר. הוא וחבריו לקבוצת נערי הסווינג אהבו ג'אז והאזינו באופן קבוע לתחנות רדיו זרות אשר היו אסורות להאזנה. קבוצה זו הייתה קבוצת נערים חובבי סווינג בגרמניה של שנות ה-30 וה-40, בעיקר מהמבורג ומברלין. גילם של הנערים נע בין 14 ל-18, רובם תלמידי תיכון, הגם שהיו בקרבם מבוגרים יותר. חברי הקבוצה הלא מאורגנת (מתוך אידאולוגיה, אין מנהיג) לבשו חולצות משובצות עם צווארון לבן ומכנסיים רחבים. הנערים לבשו מעיל ארוך שהגיע עד ברכיהם. נערי הסווינג חיפשו אחר דרך החיים הבריטית, ומצאו אותה במוזיקת הסווינג אשר הייתה אסורה בגרמניה הנאצית. בגרמניה שאז, מוזיקת הסווינג הוגדרה כ"מוזיקה מנוונת". חברי התנועה התנגדו לאידאולוגיה ולמשטר הנאצי, ובמיוחד לתנועת "הנוער ההיטלראי".

הוא וחבריו ברונו הימפקמפ, גרד שפיצברט והנס לייפלט, באו במגע עם קבוצת ההתנגדות של סניף המבורג של הוורד הלבן. המשתתפים שהיו בודדים ניהלו דיונים על ביצוע הפגנות ומצעדי מחאה נגד המשטר הנאצי. הם חשבו לארגן מצעד מעל יונגפרנשטיג ולפוצץ את מפקדת הגסטפו של המבורג בשטאדטהאוסברוק או את גשר לומברד הממוקם מעל נהר האלסטר. רעיונות אלה לא יושמו.

ב-3 ביוני נעצר מילר בעוון מה שהשלטונות הגדירו "נטיות אנגלופיליות, המהוות סכנה לשלום הציבור". הגסטפו עצר גם את חבריו לתנועת ההתנגדות ולקבוצת נערי הסווינג ברונו הימפקמפ וגרד שפיצברד. בעת ההפצצות על העיר המבורג הצליח מילר להימלט והגיע לבית הוריו, שם ציידו אותו במזון ובכסף. במשך חודשים רבים, נדד מילר בן ה-16 ביער השחור, בפרייבורג, באזור הפולני של פוזנן, בלייפציג ובדרזדן. לעיתים ישן באכסניה או במלון, ברכבות ובאורוות בדרך. הוא נעזר במכרים ובכומר שסיפק לו מחסה.

ב-7 בדצמבר נתפס מילר ונכלא בכלא ברובע פילביטל בהמבורג יחד עם עוד פעילים בהם שפיצברד, הימפקמפ ופליקס יוד.

בספטמבר הוגש נגד מילר כתב אישום בפני בית הדין העממי. התביעה ביקשה לגזור עליו 10 שנות מאסר. המשפט העיקרי נגדו הופסק. בסוף מאי 1945, לאחר שכוחות הכיבוש הבריטיים נכנסו לעיר, הצליח מילר לברוח מבית המעצר שם נכלא.

## לאחר המלחמה
לאחר המלחמה היה עיתונאי. הוא היה חבר בקרן הוורד הלבן שהנציחה את פעילותם והיה למרצה מבוקש על תקופת שלטון הנאצים בגרמניה.

## לקריאה נוספת
* ינינה אלטמן, **הוורד הלבן: סטודנטים ואנשי רוח בגרמניה לפני ואחרי עלייתו של היטלר לשלטון**, תל אביב, הוצאת פרדס, 2007

## הערות שוליים

קטגוריה:עיתונאים גרמנים
קטגוריה:המבורג: אישים
קטגוריה:מורשעים בדין בגרמניה הנאצית
קטגוריה:הוורד הלבן
קטגוריה:גרמנים שנולדו ב-1927
קטגוריה:גרמנים שנפטרו ב-1991
There's No Way

"**There's No Way**" הוא סינגל של הזמר-יוצר האמריקאי, לאוב, בשיתוף פעולה עם הזמרת-יוצרת האמריקאית, ג'וליה מייקלס. הסינגל יצא, על ידי חברת התקליטים AWAL, ב-27 בספטמבר 2018.

נכון לספטמבר 2021, הסינגל הושמע למעלה מ-297 מיליון פעמים בספוטיפיי.

## ביקורת
רובין מאריי, מ-*Clash*, אמרה כי השיר הוא "סינגל חדש ויפה".

## וידאו קליפ
הווידאו קליפ של הסינגל יצא לראשונה בערוץ היוטיוב של לאוב ב-27 בספטמבר 2018. נכון לספטמבר 2021, הווידאו קליפ נצפה למעלה מ-40 מיליון פעמים.

## הופעות חיות
לאוב וג'וליה מייקלס ביצעו את השיר בתוכנית הטלוויזיה לייט שואו עם סטיבן קולבר ב-1 באוקטובר 2018. הם ביצעו את השיר בתוכנית הטלוויזיה *The Late Late Show with James Corden* ב-28 בנובמבר 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לאוב
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי לאוב
פרס הווידאו קליפים של MTV לקליפ הקיי-פופ הטוב ביותר

**פרס הווידאו קליפים של MTV לקליפ הקיי-פופ הטוב ביותר** (באנגלית: **MTV Video Music Award for Best K-Pop Video**) הוא אחד מהפרסים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2019. הזכייה הראשונה בפרס הייתה של BTS והלסי עם השיר "Boy with Luv".

הקליפ האחרון שזכה בפרס הוא  של סטריי קידס.

## זכיות ומועמדויות

## שיאני מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
קליפ הקיי-פופ הטוב ביותר
גרג סטובי

**ויליאם גרגורי סטובי** (באנגלית: **William Gregory Steube**, נולד ב-19 במאי 1978) הוא עורך דין ופוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של מדינת פלורידה. מחוז הבחירה של סטובי נמצא בדרום-מרכז פלורידה, והוא משתרע החל מהפרוורים של סרסוטה שליד מפרץ טמפה ועד לאגם אוקיצ'ובי. סטובי כיהן בבית המחוקקים של פלורידה ב-8 השנים שקדמו לבחירתו לקונגרס, כאשר בין השנים 2010 ו-2016 הוא כיהן בבית הנבחרים של פלורידה, ובין 2016 ל-2018 הוא כיהן בסנאט של פלורידה.

## ביוגרפיה

סטובי נולד בבראדנטון שבפלורידה. אביו, בראד סטובי, היה השריף של מחוז מאנאטי. הוא למד באוניברסיטת פלורידה, שם קיבל תואר במדעי בעלי החיים בשנת 2000 ותואר במשפטים בשנת 2003. אחרי שסיים את לימודיו, סטובי התגייס לצבא ארצות הברית. הוא שירת שם בין השנים 2004 ו-2008, ונשלח לעיראק כחלק ממלחמת עיראק.

בשנת 2010, סטובי נבחר אל בית הנבחרים של פלורידה מטעם מחוז הבחירה ה-67 (שמספרו שונה ל-73 בשלב מאוחר יותר כתוצאה ממספור מחדש של המחוזות בפלורידה), וכהונתו החלה ב-2 בנובמבר של אותה השנה. סטובי נבחר לבית הנבחרים של פלורידה פעמיים נוספות בשנים 2012 ו-2014. בשנת 2016, סטובי רץ לסנאט של פלורידה, ונבחר אליו לאחר שקיבל 59% אחוזים מהקולות.

בשנת 2018, סטובי התמודד מטעם המפלגה הרפובליקנית על מושב בבית הנבחרים של ארצות הברית. מספר שבועות לפני הבחירות, המועמדת הדמוקרטית לתפקיד מתה במפתיע והוחלפה על ידי מועמד אחר. בנובמבר 2018, סטובי זכה בבחירות והפך לחבר בבית הנבחרים.

ביוני 2021, סטובי היה אחד מבין 21 חברי בית הנבחרים שהתנגדו להענקת מדליית הזהב של הקונגרס לשוטרים שהגנו על הקפיטול בזמן ההסתערות עליו.

## קישורים חיצוניים

* 

* 

## הערות שוליים

קטגוריה:אמריקאים ילידי פלורידה
קטגוריה:עורכי דין אמריקאים
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית המחוקקים של פלורידה
קטגוריה:בוגרי בית הספר למשפטים באוניברסיטת פלורידה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1978
ניקולאס זייוואלד

**ניקולאס זייוואלד** (בגרמנית: **Nicolas Seiwald**; נולד ב-4 במאי 2001 בקוכל שבאוסטריה) הוא כדורגלן אוסטרי המשחק בעמדת הקשר בקבוצת ר.ב לייפציג ובנבחרת אוסטריה.

## קריירת מועדונים
זייוואלד הוא תוצר מחלקת הנוער של רד בול זלצבורג, אליה הגיע בשנת 2009. בשנת 2009 החל לשחק בליפרינג, קבוצת בת של המועדון.

ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 0–10 על שוורץ-וייס ברגנץ במסגרת הסיבוב הראשון של הגביע האוסטרי לעונת . ב-21 בנובמבר ערך את הופעת הבכורה שלו בבונדסליגה האוסטרית, בהפסד 1–3 לשטורם גראץ במסגרת המחזור השמיני לעונת . בעונה זו, בה זכתה רד בול זלצבורג באליפות אוסטריה ובגביע האוסטרי, ערך זייוואלד 15 הופעות ליגה.

ב-14 בספטמבר 2021 ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

## קריירה בינלאומית
ב-12 בנובמבר 2021 ערך זייוואלד את הופעת הבכורה שלו בנבחרת אוסטריה, בניצחון 2–4 על נבחרת ישראל במשחק ידידות.

## תארים
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

#### ר.ב. לייפציג
* הסופר קאפ הגרמני: 2023

## קישורים חיצוניים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:אוסטרים שנולדו ב-2001
תסמונת אנדרטת וושינגטון

**תסמונת אנדרטת וושינגטון** (באנגלית: **Washington Monument Syndrome**), הידועה גם בשם **תסמונת [[הר ראשמור]]** (Mount Rushmore Syndrome) או **עיקרון לוחמי האש תחילה** (Firemen First Principle), היא מונח המשמש לתיאור תופעה שבה כאשר סוכנויות ממשל מתמודדות עם קיצוצים בתקציב הן חותכות את השירות הכי ידוע או הכי מוערך שקיים בציבור. המונח התייחס לקיצוץ בשירותים פופולריים כגון פארקים לאומיים וספריות או בעובדי ציבור מוערכים כגון מורים וכבאים. קיצוץ כזה נעשה כדי להפעיל לחץ על הציבור והמחוקקים לבטל את הקיצוצים בתקציב. המונח **תסמונת אנדרטת וושינגטון** יכול להתייחס גם לטענות של מחוקקים כי הקיצוץ המוצע בתקציב יפגע בשירותים ממשלתיים "חיוניים" (כבאים, משטרה, חינוך וכו'). בארץ, שיטה דומה הנקראת שיטת צ׳יץ׳ או חוק צ'יץ'.

למרות שצמצום שירותים חיוניים על ידי גורמי הממשל נועד להשפיע על הבוחרים, הוא יכול להיות מכוון גם ישירות למחוקקים עצמם. לדוגמה, בשנות השבעים כאשר תוכננו קיצוצים בתקציב, הודיע חברת הרכבות אמטרק על הכוונה להפסיק את קווי הרכבת במחוזות הבית של כמה מחברי הקונגרס.

המונח **תסמונת אנדרטת וושינגטון** שימש לראשונה לאחר שבשנת 1969 ג'ורג' הרצוג, המנהל השביעי של שירות הפארקים הלאומיים, סגר פארקים לאומיים פופולריים כגון אנדרטת וושינגטון והפארק הלאומי גרנד קניון במשך יומיים בשבוע. בתגובה לתלונות, הקונגרס החזיר בסופו של דבר את המימון לשירות הפארקים הלאומיים. בשנת 1972 פוטר הרצוג על ידי ממשל ניקסון, ולעיתים קרובות מצוטטת פעולה זו של הרצוג באופן שגוי כגורם תורם לפיטורים שבאו לאחריה.

היסטוריונית הארכיטקטורה ניקול סאלי כינתה את השבתת ה"פנדה ענקית" בגן החיות הלאומי ואת גידור אנדרטת הלאום ממלחמת העולם השנייה במהלך השבתת הממשל הפדרלי של ארצות הברית בשנת 2013, כדוגמאות ל**תסמונת אנדרטת וושינגטון**. סאלי כתבה: "במציאות סביר להניח שסגירת האנדרטאות הללו בוצעה, ראשית, מטעמים של אחריות ציבורית, תחזוקה וביטחון, ושנית, כדי להבטיח שההשבתה תהיה גלויה לציבור - וסיבה זאת היא שגרמה לעיסוק נרחב כל כך בקרב הציבור והתקשורת."

## לקריאה נוספת
* 
* Hartzog, Jr., George B (1988). *Battling for the National Parks*. New York: Mt. Kisco. 
* Siddons, Andrew (2013) "A Symbol of Liberty, Strength and Budget Fights," *New York Times*, March 1.

## הערות שוליים

קטגוריה:ביטויים ומושגים פוליטיים אמריקאיים
קטגוריה:שירות הפארקים הלאומיים של ארצות הברית
קטגוריה:כלכלה
פסגת בסטיל

**פסגת בסטיל** או **פסגת באסטיל** (באנגלית: **Bastille Peak**) היא הר באי באפין, בטריטוריית נונאווט שבקנדה.

ההר ממוקם 74 קילומטרים מצפון לכפר פאנגניקטוק, אף הוא באי באפין.

גובהו של ההר 1,733 מטרים מעל פני הים.
פסגת בסטיל היא ההר ה-73 בגובהו בנונאווט, וה-6,784 בגובהו בקנדה.

ההר הוא חלק מרכס הרי באפין (המהווים חלק מרכסי הקורדילרה הארקטית).

## קישורים חיצוניים

* פסגת בסטיל באתר השמות הרשמי של ממשלת קנדה
* פסגת בסטיל באתר "אנציקלופדיית ההרים הקנדית"
* תרשים הנוף הנשקף מפסגת בסטיל באתר peakvisor
* מפת אזור פסגת בסטיל
* פסגת בסטיל באתר (מרחקים לאתרים סמוכים)
* מזג אוויר נוכחי עדכני מפסגת בסטיל (לרבות נתוני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור פסגת בסטיל
** תחזית מזג אוויר עדכנית ארוכת טווח עבור פסגת בסטיל (לפי גבהים)
** נתוני מזג אוויר היסטוריים עבור פסגת בסטיל
** סטטיסטיקות מזג אוויר עבור פסגת בסטיל

## הערות שוליים

בסטיל
בסטיל
ארז בן ציון

**ארז בן ציון** (נולד ב-30 באפריל 1980) הוא קצין צה"ל בדרגת תת-אלוף המכהן כמפקד בסיס חיפה. לפני כן שימש כמפקד שייטת ספינות הטילים.

## ביוגרפיה
בן ציון התגייס לצה"ל ב-1999 והוא בוגר קורס חובלים.

ב-2006 מונה למפקד דבורה בפלגה 914, ב-2008 מונה למפקד אח"י חרב (סער 4.5) וב-2010 מונה לקצין אג"ם של שייטת ספינות הטילים (שייטת 3). ב-2016 מונה לראש ענף גילוי ולוחמה אלקטרונית במחלקת אמל"ח של זרוע הים. ב-2017 מונה למפקד פלגה 31 בשייטת 3. ב-2018 מונה למפקד פרויקט הספינות מסדרת סער 6 במספן הציוד.

בספטמבר 2021 החליף את מאיר עזורי ומונה למפקד שייטת ספינות הטילים. ביולי 2023 סיים את תפקידו זה.

בשנת 2024 מונה לראש מחלקת אמצעי לחימה של חיל הים.

ב-12 בפברואר 2026 נכנס לתפקיד מפקד בסיס חיפה.

## חיים אישיים

בן ציון בעל תואר ראשון במדע המדינה ותואר שני בביטחון לאומי מאוניברסיטת חיפה. נשוי ואב לשניים. מתגורר בחיפה.

## קישורים חיצוניים

* 
* 
* 

## הערות שוליים

קטגוריה:אלופי-משנה בחיל הים
קטגוריה:מפקדי שייטת ספינות הטילים
קטגוריה:מפקדי ספינות טילים
קטגוריה:בוגרי אוניברסיטת חיפה
קטגוריה:חיפה: אישים
קטגוריה:ישראלים שנולדו ב-1980
מתיאס לסור

**מתיאס מישל לסור** (בצרפתית: **Mathias Michel Lessort**; נולד ב-29 בספטמבר 1995) הוא כדורסלן צרפתי המשחק בעמדת הסנטר בפנאתינאיקוס.

## קריירה
### נאנטר
בעונת 2016/2017 חתם לסור בנאנטר הצרפתית ששיחקה בליגת העל הצרפתית וביורופקאפ.

### הכוכב האדום בלגרד
בדראפט ה-NBA 2017 נבחר לסור בבחירה ה-50, על ידי פילדלפיה 76', אולם לא זכה לחוזה בקבוצה. בשנים הבאות עברו זכויות הדראפט שלו בטריידים שונים ללוס אנג'לס קליפרס, למינסוטה טימברוולבס ולניו יורק ניקס.

בעונת 2017/2018 חתם לסור על חוזה לשלוש שנים בכוכב האדום בלגרד, אך בסוף שיחק רק עונה אחת ובה העמיד ממוצעים של 8.5 נקודות, 5.7 ריבאונדים ו-1.7 חסימות ב-21 דקות למשחק (ביורוליג). בסוף אותה עונה נשרה הכוכב האדום בלגרד ליורוקאפ עם מאזן של 11 ניצחונות מול 19 הפסדים (מקום 13).

### אוניקאחה מאלגה
בעונת 2018/2019 חתם לסור באוניקאחה מאלגה ששיחקה אז בליגת העל הספרדית וביורוקאפ. באותה עונה מאלגה הגיע עד שלב רבע גמר היורוקאפ שם הודחה על ידי אלבה ברלין שסיימה במקום השני. באותה עונה העמיד לסור ממוצעים של 11 נקודות, 5.4 ריבאונדים, 1.9 חסימות ו-1.1 אסיסטים ב-21 דקות למשחק.

### באיירן מינכן
בעונת 2019/2020 חתם לסור בבאיירן מינכן הגרמנית אשר שיחקה בבונדסליגה וביורוליג. באותה עונה באיירן מינכן סיימה במקום ה-18 ביורוליג לפני שהעונה נקטעה על ידי מגפת הקורונה. באותה עונה העמיד לסור ממוצעים של 3.8 נקודות, 2.2 ריבאונדים ו-1.1 חסימות ב-11 דקות למשחק.

### מונקו
בעונת 2020/2021 חתם לסור במונקו אשר שיחקה בליגת העל הצרפתית וביורוקאפ. באותה עונה זכתה מונקו ביורוקאפ בפעם הראשונה בתולדותיה. באותה עונה העמיד לסור ממוצעים של 12.5 נקודות, 6.1 ריבאונדים, 1.7 חסימות ו-1.1 אסיסטים ב-24 דקות למשחק.

### מכבי תל אביב
בעונת 2021/2022 חתם לסור במכבי תל אביב לחודשיים (עם אופציה לכל העונה) כדי להחליף את אנטה ז'יז'יץ' הפצוע.

## תארים

* יורוליג: 2023/2024

## קישורים חיצוניים

* 

## הערות שוליים

קטגוריה:כדורסלני אלאן שאלון
קטגוריה:כדורסלני הכוכב האדום בלגרד
קטגוריה:כדורסלני מונקו
קטגוריה:כדורסלני אוניקאחה מאלגה
קטגוריה:כדורסלני פנאתינאיקוס
קטגוריה:כדורסלני באיירן מינכן
קטגוריה:כדורסלני מכבי תל אביב
קטגוריה:כדורסלני פרטיזן בלגרד
קטגוריה:בחירות דראפט של פילדלפיה 76'
קטגוריה:כדורסלנים צרפתים
קטגוריה:כדורסלני נאנטר
קטגוריה:צרפתים שנולדו ב-1995
המשמר המלכותי הדני

**המשמר המלכותי** (בדנית: **Kongelige Livgarde**) הוא רגימנט מיוחד בצבא המלכותי הדני, אשר נוסד ב-30 ביוני 1658 בידי פרדריק השלישי, מלך דנמרק. המשמר אחראי על ביטחונה של משפחת המלוכה הדנית, אך משמש גם כרגימנט סדיר של הצבא. חיילי המשמר עוברים אימונים צבאיים רגילים, לצד אימונים מיוחדים באבטחה.

## היסטוריה
המשמר הוקם ב-30 ביוני 1658 בידי פרדריק השלישי, מלך דנמרק. הוא נקרא בתחילה "המשמר הרגלי המלכותי", וזאת מכיוון שב-1661 הקים המלך פרידריק גם את משמר הפרשים המלכותי. ב-1866 פורק משמר הפרשים, ומאז המשמר הרגלי נודע בפשטות בתור "המשמר המלכותי".

מטרתו המקורית של המשמר הייתה להגן על המלך ועל משפחת המלוכה, אולם בפועל הוא לקח חלק ברוב מלחמותיה של דנמרק. זמן קצר לאחר הקמתו הוא נשלח להשתתף במלחמה נגד שוודיה, ומילא חלק חשוב בהגנה על הבירה קופנהגן. בין השנים 1675–1679 הוא השתתף במלחמת סקונה, ושנה לאחר מכן לקח חלק במלחמת תשע השנים. המשמר השתתף גם במלחמת הירושה הספרדית, במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה ובמלחמת שלזוויג השנייה. ב-1940 ניסו חלק מחיילי המשמר להתנגד לפלישת גרמניה הנאצית לדנמרק, וב-1943 התנגד המשמר לניסיון הגרמני לפרוק מנשקו את הצבא הדני (מבצע ספארי).

במסגרת נאט"ו, חיילי המשמר נשלחו ככוח שמירת שלום לקפריסין, יוגוסלביה, אריתריאה, עיראק ואפגניסטן. בעיראק נהרג אחד מחיילי המשמר ובאפגניסטן איבד 14 איש.

המשמר המלכותי מקיים מדי יום טקס חילופי משמרות ברחבת ארמון אמליאנבורג, אשר מהווה מוקד משיכה מרכזי לתיירים בקופנהגן. ב-2008 נערכו בקופנהגן חגיגות 350 להקמת המשמר.

## קישורים חיצוניים

*  

* Den Kongelige Livgardes Musikkorps

קטגוריה:כוחות ההגנה של דנמרק: יחידות
קטגוריה:רגימנטים
משמר הפרשים המלכותי

**משמר הפרשים המלכותי** (בדנית: **Livgarden til Hest**) היה רגימנט פרשים מיוחד בצבא המלכותי הדני, אשר נוסד ב-1 בינואר 1661 בידי פרדריק השלישי, מלך דנמרק. לצדו של המשמר המלכותי הדני, היה משמר הפרשים המלכותי אחראי על ביטחונה של משפחת המלוכה הדנית, אך שימש גם כרגימנט סדיר של הצבא והשתתף בכמה ממלחמותיה של דנמרק.

## היסטוריה
המשמר הוקם ב-1 בינואר 1661 בידי פרדריק השלישי, מלך דנמרק כרגימנט פרשים מיוחד שנועד להשלים את משמר הרגלים המלכותי. מטרתו המקורית של המשמר הייתה להגן על המלך ועל משפחת המלוכה, אך גם לזהות ולפתח כישרונות עתידיים שימלאו בעתיד תפקיד בכיר יותר בצבא הדני. בין השנים 1675–1679 השתתף המשמר במלחמת סקונה. במלחמה זו, רבים מבין קציני המשמר שולבו ביחידות רגילות וקיבלו דרגות בכירות יותר. המשמר השתתף גם במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה, אולם לאחריה פורק והתאחד עם משמר הרגלים המלכותי, שנקרא מאז בפשטות "המשמר המלכותי".

## לקריאה נוספת
* C.C.v. Krogh, Meddelelser om Den Kongelige Livgarde til Hest, Kjøbenhavn, H. Hagerups Forlag.

## קישורים חיצוניים

קטגוריה:כוחות ההגנה של דנמרק: יחידות
קטגוריה:רגימנטים